Лудвиг Уланд
Новогодишно послание 1817

Превод от немски: Димитър Гундов, —

chitanka.info

Тоз, който честно е с народа,

му пожелава светли дни:

да бъде чист и ясен свода —

без бури, мраз и съсипии!

И с плахо чаканото зърно,

със виното, що липсва днес,

добрите сили да се върнат,

да заживеем в мир и чест!

Човекът често пожелава

излишни работи в света,

но никой тук не прекалява

и не изпада в суета;

защото през живота кратък

ти трябва хляб, но в този век

е нужна още свободата —

да бъдеш истински човек.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.